Ban Ki-moon ya bukaci karin soje a Bangui | Labarai | DW | 21.02.2014
Ban Ki-moon ya bukaci karin soje a Bangui
Majalisar Dinkin Duniya na kokarin aika karin dakaru dubu uku zuwa Jamhuriyar Afirka ta Tsakiya domin kare fararan hulla daga cin zarafin da suke fuskanta.
Sakatare Janar na Majalisar Dinkin Duniya Ban Ki-moon, ya bukaci Kwamitin Sulhu na Majalisar ya tura karin dakaru a kalla dubu uku da zasu hada da sojoji da 'yan sanda ya zuwa Jamhuriyar Afirka ta Tsakiya cikin gaggawa domin sanya tsari tare da kariyar fararan hula a wannan kasa.
Ban Ki-moon ya kara da cewa wadannan dakaru za su isa Jamhuriyar Afirka ta Tsakiyar ba da jimawa ba, kuma tare da isassun kayan aiki musamman ma jiragyen zirga-zirga a cikin wannan kasa mai Fadin gaske.
A halin yanzu dai, dakarun kasar Faransa dubu biyu, da na kasashen Afirka dubu shida, sannan da na Tarayyar Turai a kalla dari biyar ke wannan kasa. Amma duk da haka ana ganin karin dakarun na Majalissar Dinkin Duniya, wani babban abun da ake jira ne.
Mawallafi: Salissou Boukari
Edita : Mouhamadou Awal Balarabe
Kwanan wata 21.02.2014
Rahotanni masu dangantaka Ban Ki-moon
Muhimman kalmomi Ban Ki-moon, Kwamitin sulhu, Dakaru, Jamhuriyar Afirka ta Tsakiya
Permalink https://p.dw.com/p/1BD8a
An gaza cimma matsaya a Afirka ta Tsakiya 15.11.2018
Kasashen Rasha da Faransa da Amirka sun gaza cimma matsaya kan yarjejeniyar tabbatar da zaman lafiya a jamhuriyar Afirka ta Tsakiya, gabannin wa'adin rundunar tabbatar kiyaye zaman lafiya na MDD.
Ziyarar shugaban Jamus a Afirka da yaki da ta'addanci a Mali sun dauki hankalin jaridun Jamus 23.11.2018
Jaridar Neues Deutschland ta ce shugaban kasar Jamus Frank-Walter Steinmeier ya samu mafita yayin ziyararsa a Afirka ta Kudu. Shugaba Cyril Ramaphosa na Afirka ta Kudun na fatan Jamus ta zuba jari a kasar.